**e-Autospordi Ringraja Meistrivõistluste Üldjuhend 2022**

Kinnitatud 29.12.2021

## §1 ÜLDISED TINGIMUSED

1.1 e-Autospordi meistrivõistluste läbiviimise õigused kuuluvad Eesti Autospordi

Liidule (EAL), kes koostöös e-autospordikomiteega (EAK) kinnitab üldjuhendi,

võistluskalendri ja muud ala reguleerivad normdokumendid.

1.2 Hooaja 2022 võistluste korraldaja ja promootor on Eesti Virtuaalse Autospordi Liit

(EVAL), kes koostöös EAL-i ja EAK-ga viib läbi mitmeetapilised seeriavõistlused.

1.3 EVAL omab e-autospordi meistrivõistluste kommertsõigusi, kuid peab kõik

lepingud eelnevalt kooskõlastama EAL-i ja EAK-ga.

1.4 Ainult EAL-il on õigus teha muudatusi käesolevas Üldjuhendis.

1.5 EAK-l on õigus muuta etappide toimumise aega ja kohta. Kõikidest muudatustest

teatatakse vähemalt 10 päeva enne võistluse algset toimumist.

## §2 OSALEJAD

2.1 Osaleda võivad kõik, kes omavad kehtivat EAL e-autospordi, rahvaspordi, rahvuslikku, rahvusvahelist või noortelitsentsi. Info: <https://uus.autosport.ee/litsents/>

2.1.2 Osaleda võivad ka teiste riikide võistlejad, kui nad omavad kehtivat EAL

litsentsi.

2.2 Võistlustest osa võttes tuleb kasutada oma täisnime, keelatud on kasutada teise

inimese nime.

2.2.1. Täpitähed ÖÄÕÜ tuleb asendada OAOU'ga, nimes ei tohi olla

üleliigseid tühikuid.

2.2.2. Vale nime all sõitmise eest on karistuseks osaleja eemaldamine

käimasolevast võistlushooajast ja hooaja tulemuste tühistamine.

2.3 Registreerides ennast võistlusele annab võistleja korraldajale õiguse avaldada

osaleja täisnime. Ning kohustub täitma kõiki nõudeid, mis tulenevad, käesolevast

üldjuhendist, võistlusjuhendist ning heast käitumistavast.

## §3 TULEMUSED

3.1 Võistlusklassi Eesti meistritiitel omistatakse võistlejale, kellele koguneb

võistlussõitude kokkuvõttes suurim arv punkte.

3.2 Kõikides võistlusklassides antakse igal võistlussõidul punkte vastavalt sarja

võistlusjuhendile.

3.2.1 Kui hooajal toimub seitse (7) või rohkem etappi, siis arvestatakse võistleja kuute paremat tulemust. Juhul kui toimub kuus (6) või vähem etappi lähevad arvesse kõik etapid.

3.2.2 Võistlustelt eemaldamist ei loeta halvimate tulemuste hulka.

3.3 Võistlustulemuse saamiseks tuleb läbida võistlejal vähemalt 75% distantsist.

3.4 Eesti meistrivõistluste etapp loetakse toimunuks, kui võistlusklassis on võistluse

nädalavahetusel vähemalt ühes stardis minimaalselt 10 autot. Eesti meistritiitel

väljastatakse juhul, kui on toimunud vähemalt 50% etappidest. Kui eelpool toodud

tingimused ei ole täidetud, peetakse Eesti karikavõistluste arvestust.

3.5 Kui võistlussõit peatatakse, siis jagatakse punkte alljärgnevalt:

3.5.1 Kui sõidetud on vähem kui 50% distantsist punkte ei jagata.

3.5.2 Kui sõidetud on vähemalt 50% distantsist, aga mitte rohkem kui 75%, siis jagatakse

punkte 50% koefitsiendiga

3.5.3 Kui sõidetud on vähemalt 75% distantsist, siis jagatakse välja täis punktid.

3.6 Punktisummade võrdsuse korral antakse meistritiitel võistlejale, kes on

võistlussõitudes saavutanud rohkem paremaid kohti (I, II, III jne). Edasise võrdsuse

korral arvestatakse paremat tulemust viimase toimunud etapi võistlussõidus, kus

vähemalt üks vaatlusalusest sõitjast punkte sai.

## §4. MEISTRIVÕISTLUSTE ETAPPIDE LÄBIVIIMINE

4.1 Igal meistrivõistluste etapil peavad kõikides võistlusklassides toimuma vähemalt

järgmised sõidud: treening, kvalifikatsioonisõit ja võistlussõidud.

4.1.1 Treeningud: Treeningu server peab olema kättesaadav vähemalt 2

nädalat enne võistluse toimumist.

4.1.2 Kvalifikatsioon:

4.1.2.1 Kvalifikatsioonisõitudes võivad osaleda ainult EAL poolt väljastatud

litsentsiga võistlejad.

4.1.2.2 Kvalifikatsiooni server peab olema kättesaadav vähemalt 2 päeva (48 tundi.)

4.1.2.3 Arvesse läheb iga võistleja parim aeg. Võrdse tulemuse korral loetakse

paremaks selle võistleja tulemus, kes sõitis parima aja välja esimesena;

4.1.2.4 Kvalifikatsiooni lõplik paremusjärjestus määratakse kõigi võistlejate parimate

ringiaegade järgi;

4.1.2.5 Võistluste žüriil on õigus mitte lubada võistlussõitudesse võistlejaid, kes ei

mahu kvalifikatsioonis 107% ajalimiidi piiridesse;

4.1.2.6 Kui võistleja ei saanud kvalifikatsioonis aega, peab ta startima stardirivi

lõpust. Kui mitu võistlejat ei saanud aega, otsustatakse nende omavaheline

stardijärjekord žürii otsusega;

4.1.2.7 Kvalifikatsioonisõidu tulemused peavad olema võistlejatele avalikustatud

vähemalt 2 tundi enne võistlussõidu algust.

4.1.3 Võistlussõidud:

4.1.3.1 Ainult ametlikku stardinimekirja kantud võistlejad omavad õigust startida

võistlussõitudes.

4.1.3.2 Võistlussõitude kestvus stardist kuni finishilipuni määratakse sarja

võistlusjuhendis ja võib olla kas konkreetne aeg minutites või kindel ringide arv.

## §5 VÕISTLUSSÕIDU PEATAMINE

5.1 Võistlussõidu peatamise võib põhjustada serveri poolne tehniline rike. Olenevalt

tehnilise rikke tõsidusele, saab võistlust jätkata järgnevalt:

5.1.1 Kordusstart vastavalt antud võistlussõidu stardijärjekorra järgi

5.1.2 Võistlussõidu jätkamine rikke toimumise hetkest

5.1.3 Sõitjatega kokkulepitud ajal võistlussõidu uuesti läbiviimine

5.1.4 Võistlussõidust vähemalt 50% läbimisel võistluse lõpetamine ning poolte

punktide väljajagamine

5.2 Züriil on õigus peatada võistlussõit, kui esimese ringi vältel on toimunud

ahelavarii. Ahelavarii korral antakse kordustart vastavalt antud võistlussõidu

stardijärjekorra järgi.

## §6 FINIŠ

6.1 Sõidu lõppedes tuleb ohutult läbida vähemalt 1. kurv või šikaan.

## §7 MÄÄRUSTEVASTANE SÕIT, PROTESTID JA APELLATSIOONID

7.1 Määrustevastase sõidu, protestide ja apellatsioonide käsitlemine on välja toodud

Määrustevastase sõidu käsikirjas (LINK.)

## §8 SPORDITULEMUSTE MANIPULEERIMISE VASTANE TEGEVUS

8.1 EAL, EAK ja EVAL taunib igasugust ausat sporti ja selle põhimõtteid kahjustavat

tegevust.

8.2 EVAL käsitleb spordivõistlustega manipuleerimisena tahtlikku kokkulepet,

tegevust või tegevusetust, mille eesmärk on spordivõistluste tulemuse ebaaus

moonutamine, saamaks endale või teistele võistlejatele põhjendamatut eelist.

8.3 EVAL kasutab sporditulemustega manipuleerimise ennetamiseks järgmiseid

meetmeid:

8.3.1 Kõik EVAL liikmed ja võistluste korraldajad teevad endast oleneva

rakendamaks meetmeid spordivõistlustega manipuleerimise vastu

võitlemiseks, jälgivad head juhtimistava ning tagavad, et võistlused oleksid

korraldatud ja kajastatud ausalt ning korrektselt.

8.3.2 Kõik EVAL ametlike võistlustega seotud isikud on kohustatud

viivitamatult teavitama EAK-d kahtlasest tegevusest, vahejuhtumistest,

stiimulist või kontaktist, mida võib pidada spordivõistlustega manipuleerimise

vastaste eeskirjade rikkumiseks.

8.3.3 Kõik EVAL liikmed, võistluste korraldajad ja võistluste läbiviimisega

seotud isikud on võimaliku laekunud informatsiooni korral spordivõistluste

manipuleerimise kohta kohustatud tegema igakülgset koostööd juhtumi

lahendamisel EAK-ga või nende poolt volitatud isikutega.

## §9 LIPUD

9.1 [Roheline lipp] Start, Rada vaba

9.2 [Sinine lipp] Ära takista möödasõitjat

9.3 [Kollane lipp] Oht rajal

9.4 [Vilkuv kollane lipp] Ohutusauto rajal

9.5 [Kollane lipp punaste triipudega] Libe rada

9.6 [Punane lipp] Võistluse peatamine

9.7 [Must lipp] Sõidust eemaldamine

9.8 [Valge lipp] Võistluse lõpuni on jäänud 1 ring

9.9 [Finišilipp] Võistluse lõpp